
[bookmark: _Toc125841165]Sumar executiv
În Republica Moldova, la 01 ianuarie 2023, se aflau 102 000 persoane refugiate din Ucraina, dintre care, estimativ 10% sunt persoane care experimentează o anumită formă de dizabilitate fizică, senzorială sau mentală. 
Documentare și înregistrare
· Aprobarea Hotărârii Guvernului privind acordarea protecției temporare persoanelor strămutate din Ucraina (nr. 21 din 18.01.2023) va aduce îmbunătățiri politicilor de protecție și suport pentru refugiații din Ucraina. S-a îmbunătățit claritatea cadrului normativ privind refugiații din Ucraina, prin faptul că documentul a concentrat reglementări privind diverse domenii, care anterior erau dispersate prin diverse decizii ale Comisiei Situației Excepționale (CSE), ordine ale ministerelor și altor autorități.
· Persoanele refugiate din Ucraina nu au avut dificultăți majore la traversarea frontierei cu Republica Moldova. Suportul oferit de autorități, organizații și voluntari la punctele de sosire în țară a fost de un real ajutor pentru ei. Refugiații se bazează, în mare măsură, pe informația oferită de linia fierbinte guvernamentală 0 800 800 11, site-ul https://dopomoga.gov.md, precum și informația distribuită în grupuri de profil de pe rețele de socializare.
· În prezent se simte lipsa acută a unui mecanism de identificare și evidență a refugiaților, inclusiv a persoanelor cu dizabilități. Mecanismul de evidență a beneficiarilor de protecție temporară, prevăzut de Hotărârea Guvernului nr. 21 din 18.01.2023, ar trebui să permită evidența persoanelor în etate și cu dizabilități, pentru a îmbunătăți serviciile acordate acestora la nivel de comunitate.
Locuință
· Majoritatea refugiaților (66%) se află la rude sau în locuințe închiriate. Cu toate acestea, centrele de plasament temporar pentru refugiați (CPTR) găzduiesc persoanele cele mai vulnerabile, care nu își pot permite să-și achite de sine stătător costurile chiriei, facturilor, alimentației. 
· În prezent centrele pentru refugiați, deși oferă condiții „de bază” de comoditate, totuși persoanele cu dizabilități, persoanele în etate, copiii întâmpină dificultăți de accesibilitate fizică, acces limitat la duș, dificultăți de folosire a transportului public în regiunea unde este localizat CPTR.
· [bookmark: _Hlk125711542]CPTR nu mai sunt o soluție de plasament temporară, deoarece majoritatea persoanelor se află aici pentru o perioadă îndelungată, unele chiar de la sosirea în Moldova. Din acest motiv, rețeaua centrelor de plasament ar trebui regândită, astfel ca aceste centre să ofere servicii mai bune (cazare, alimentație, apă și sanitație). De asemenea, clădirile CPTR trebuie să fie mai accesibile persoanelor cu dizabilități, să fie amplasate astfel ca să ofere acces liber la transport public, servicii comunitare, educație, angajare, servicii medicale etc.
· Procedura de finanțare din bugetul de stat a cheltuielilor CPTR, administrate de organizații necomerciale, este prea greoaie, din care motiv mai multe organizații necomerciale au renunțat la cooperarea cu MMPS și se bazează pe suportul din partea organizațiilor internaționale și donatorilor proprii. 
· Conform recomandărilor Comitetului ONU privind drepturile persoanelor cu dizabilități, această replanificare a programelor de plasament pentru persoanele cu dizabilități trebuie să se facă cu consultarea activă a organizațiilor persoanelor cu dizabilități. De asemenea, Comitetul îndeamnă toate părțile implicate să se asigure că fondurile internaționale nu sunt investite în reconstruirea, extinderea sau renovarea instituțiilor rezidențiale de îngrijire a persoanelor cu dizabilități, ci sunt, în schimb, direcționate către dezvoltarea unor soluții de viață independentă și crearea unei comunități accesibile (servicii și facilități de sprijin, servicii la domiciliu, suporturi personalizate, inclusiv locuințe la prețuri accesibile în comunitate, în condiții de egalitate cu ceilalți).
Venituri și accesul la muncă
· Suportul financiar lunar oferit prin programul UNHCR Cash Assistance este sursa principală de venit pentru majoritatea refugiaților cu dizabilități. Mărimea acestuia (2200 lei și 700 lei lunar pentru perioada rece a anului) acoperă în general necesitățile minime de existență pentru o persoană de rând. Dar este important să ținem cont că persoanele cu dizabilități au deseori cheltuieli semnificative ce țin de dizabilitate: echipamente asistive (bastoane, aparate auditive etc.), medicamente și consumabile medicale, servicii de transport. Aceste cheltuieli nu sunt acoperite prin nici un program național de asistență.
· Cetățenii ucraineni au dreptul de a se angaja în câmpul muncii în Republica Moldova, totuși observăm că doar 1% dintre ei s-a angajat oficial. Pentru integrarea în muncă, refugiații cu dizabilități au nevoie de servicii de suport în angajare: angajarea asistată pentru identificarea locului potrivit cu abilitățile, intermedierea cu angajatorul. 
Acces la servicii medicale și educaționale
· Accesul la medicamente și serviciile medicale este cea mai importantă problemă cu care se confruntă persoanele cu dizabilități și persoanele în etate refugiate din Ucraina. Mecanismul actual de compensare a costurilor suportate de prestatorii de servicii medicale pentru refugiați nu acoperă toate necesitățile acestora. 
· Refugiații din Ucraina nu se grăbesc să-și integreze copiii cu dizabilități în sistemul educațional al țării noastre. Dar acest lucru pare să fie o tendință generală, caracteristică pentru toți refugiații care preferă ca copiii lor să învețe de acasă, inclusiv frecventând orele „on-line” ale școlilor din Ucraina.
Asistență
· Sistemul de asistență pentru refugiații din Ucraina a fost organizat pentru perioada primăvară-vară 2022 cu un flux ridicat de refugiați, care în mare parte doar tranzitau teritoriul țării. În prezent acesta trebuie adaptat la realitățile curente și organizate condiții pentru refugiații care rămân pentru o perioadă mai îndelungată. Este important ca serviciile de asistență pentru refugiații cu dizabilități să acopere astfel de nevoi precum: transportul accesibil, echipamente asistive și de mobilitate, încălțăminte ortopedică, servicii de suport (cum ar fi servicii de asistență personală, servicii pentru copii cu TSA) și alte tipuri de servicii de asistență socială și suport în comunitate.

[bookmark: _Toc125841166]INTRODUCERE
În Republica Moldova, la 01 ianuarie 2023, se aflau 102 000 refugiați din Ucraina[footnoteRef:1]. De la începutul războiului au fost înregistrate peste 1,6 milioane de intrări în Republica Moldova ale cetățenilor ucraineni. În total, autoritățile naționale au recepționat peste 11 mii cereri de azil.[footnoteRef:2] [1:  https://data.unhcr.org/en/country/mda. ]  [2:  Dispoziția CSE nr. 49 din 30.11.2022, Raportul consolidat privind necesitatea prelungirii stării de urgență.] 

Conform datelor Agenției Naționale de Asistență Socială, în centrele temporare de plasament pentru refugiați (CPTR) se află 2767 persoane, găzduite în 65 de centre. 41% dintre CPTR au raportat că au cazate persoane cu dizabilități.[footnoteRef:3] [3: https://www.anas.md/wp-content/uploads/2023/01/REACH_MDA_Factsheet_RAC-Weekly-Needs-Monitoring_2022-12-27_RO-1.pdf. ] 

Datele oficiale publicate nu conțin informații despre câte persoane cu dizabilități refugiate din Ucraina se află în Republica Moldova. Estimăm că acestea reprezintă nu mai puțin de 10% din numărul total al refugiaților.
Conform unui studiu realizat de UNHCR, dintre toți refugiații aflați în Republica Moldova: 12% au raportat că sunt însoțiți de cel puțin un membru al familiei cu dizabilitate, 10% – de cineva cu o condiție medicală gravă și 9% – de o persoană în etate. [footnoteRef:4]  [4:  Republic of Moldova: Protection Monitoring and Profiling: Profiles, Needs & Intentions of Refugees from Ukraine (au fost realizate 4552 interviuri în perioada mai-august 2022). https://data.unhcr.org/en/dataviz/250?sv=0&geo=680. ] 

Aceste date corespund în linii mari și cu datele Organizației Mondiale a Sănătății, care estimează că la nivel global, circa 16% din populație experimentează o formă semnificativă de dizabilitate.[footnoteRef:5] Trebuie să ținem cont de distincția dintre definiția dizabilității dată de Convenția ONU privind drepturile persoanelor cu dizabilități (UN CRPD) și persoanele care oficial posedă un certificat de dizabilitate. [5:  https://www.who.int/news-room/fact-sheets/detail/disability-and-health. ] 

Potrivit UN CRPD și legislația națională, termenul „persoane cu dizabilități” include pe cei care au deficiențe fizice, mentale, intelectuale sau senzoriale de lungă durată, care, în interacțiune cu diferite bariere, le împiedică participarea în societate în mod egal cu ceilalți”.[footnoteRef:6] Prin urmare, pentru identificarea persoanelor cu dizabilități se vor folosi întrebările propuse de Washington Group on Disability.[footnoteRef:7] [6:  UN Convention on the Rights of Persons with Disabilities (2006). https://bit.ly/1PxgebQ. ]  [7:  https://www.washingtongroup-disability.com/question-sets/wg-short-set-on-functioning-wg-ss/. ] 

Aveți dificultăți de a vedea, chiar dacă purtați ochelari?
Aveți dificultăți de auz, chiar dacă utilizați un aparat auditiv?
Aveți dificultăți de a merge sau urca trepte?
Aveți dificultăți de a vă aminti sau de a vă concentra?
Aveți dificultăți cu îngrijirea personală, cum ar fi să vă spălați sau să vă îmbrăcați?
Folosind limbajul dumneavoastră obișnuit, aveți dificultăți în a comunica, de exemplu, să înțelegeți sau să fiți înțeles?
În Republica Moldova, persoanele care dețin un certificat oficial de încadrare într-un grad de dizabilitate reprezintă 6,5% din populația totală a țării cu reședință obișnuită, iar copiii cu dizabilități – respectiv 1,9% din numărul total al copiilor.[footnoteRef:8] În Ucraina, persoanele cu dizabilități constituie, de asemenea, 6,58% din totalul populației.[footnoteRef:9]  [8:  Biroul Național de Statistică, Persoanele cu dizabilități în Republica Moldova în anul 2021. https://statistica.gov.md/ro/persoanele-cu-dizabilitati-in-republica-moldova-in-anul-2021-9460_60129.html. ]  [9:  COMBINED SECOND AND THIRD REPORTS OF UKRAINE ON THE IMPLEMENTATION OF THE CONVENTION ON THE RIGHTS OF PERSONS WITH DISABILITIES (2020). Anexes. https://tbinternet.ohchr.org/_layouts/15/treatybodyexternal/Download.aspx?symbolno=INT%2FCRPD%2FADR%2FUKR%2F43434&Lang=en.] 

În declarația oficială a Comitetului ONU privind drepturile persoanelor cu dizabilități din 14 aprilie 2022, acesta își exprimă îngrijorarea profundă de situația persoanelor cu dizabilități din Ucraina. Comitetul îndeamnă toate statele, agențiile ONU, societatea civilă și alte părți interesate, implicate în acțiunea umanitară, să recunoască și să răspundă cerințelor persoanelor cu dizabilități. Trebuie luate măsuri pentru a se asigura că toate persoanele cu dizabilități sunt luate în considerare, sunt protejate și au acces imediat la ajutor umanitar, ținând cont de cerințele lor individuale de sprijin. Trebuie să beneficieze de un sprijin adaptat cerințelor lor individuale la punctele de trecere a frontierei, unitățile de primire și de cazare și să li se acorde asistență pentru transport.[footnoteRef:10] [10: https://tbinternet.ohchr.org/_layouts/15/treatybodyexternal/Download.aspx?symbolno=INT%2FCRPD%2FSTA%2FUKR%2F9545&Lang=en.] 


[bookmark: _Toc125841167]Metodologia de cercetare
Studiul face parte din activitățile proiectului „Îmbunătățirea mediului de protecție pentru refugiații ucraineni cu dizabilități în Republica Moldova”, implementat de Centrul pentru Drepturile Persoanelor cu Dizabilități (CDPD) cu sprijinul Consiliului Norvegian pentru Refugiați (NRC).
Scopul studiului este de a identifica prioritățile umanitare prin analiza nevoilor comunităților afectate și a mecanismelor lor de adaptare, precum și prin înțelegerea capacităților de răspuns ale autorităților și a decalajelor care există între aceste nevoi, capacități și condițiile actuale ale refugiaților ucraineni cu dizabilități din Republica Moldova.
Obiectivele principale ale studiului sunt:
1. Identificarea nevoilor specifice ale refugiaților ucraineni cu dizabilități în ceea ce privește accesul la serviciile esențiale, în special legate de locuință, nutriție, educație, sănătate, protecție, mobilitate, incluziune în comunitate și participare.
2. Analiza cadrul legal și cartografierea serviciilor existente disponibile pentru refugiații ucraineni cu dizabilități: servicii de informare, adăpost, transport, școli, furnizare de dispozitive de asistență, servicii medicale etc.
3. Care sunt barierele și factorii care permit accesul la serviciile de protecție de către refugiații ucraineni cu dizabilități. Acestea pot include bariere: de atitudine, de mediu/fizic, comunicare și instituționale.
4. Cum pot varia riscurile de protecție pentru femei și bărbați, pentru persoane cu diferite tipuri de dizabilități, origine etnică, vârstă etc.
Domenii-cheie de evaluare a nevoilor:
Documentare și înregistrare;
Cazare;
Venituri și acces la muncă;
Acces la servicii de educație și sănătate;
Asistență;
Siguranță și incluziune.
PĂRȚILE INTERESATE
Evaluarea nevoilor a fost realizată prin colectarea de informații de la următoarele părți interesate:
1. Persoane cu dizabilități strămutate din Ucraina.
Se vor avea în vedere nevoile persoanelor cu diferite tipuri de dizabilități: dizabilități senzoriale (deficiențe de vedere, de auz), fizice (deficiențe de mobilitate), dizabilitate intelectuală și psihosocială. O atenție deosebită va fi acordată provocărilor cu care se confruntă femeile, copiii, persoanele în vârstă cu dizabilități.
2. Rude, membri ai familiei și persoanele-gazdă locale.
3. Lucrători ai centrelor de plasament temporar pentru refugiați (CPTR).
4. Lucrători ai ONG-urilor naționale și internaționale, organizații ale persoanelor cu dizabilități care ajută refugiații cu dizabilități.
5. Reprezentanți ai autorităților publice centrale și autorităților locale care au programe pentru refugiați: Agenția Națională de Asistență Socială (ANAS), Oficiul Avocatului Poporului și direcțiile locale de asistență socială.

Metodele de cercetare aplicate
Cercetarea a fost realizată în perioada octombrie 2022 – ianuarie 2023, folosind următoarele metode:
1. Cercetarea calitativă
- Au fost organizate 20 de interviuri cu refugiații cu dizabilități, membrii familiilor acestora, persoanele de sprijin, reprezentanții CPTR, OSC-uri active, reprezentanții APL, reprezentanții ANAS etc. În urma acestor interviuri, a fost determinată situația actuală a beneficiarilor, condițiile de viață, nevoile și serviciile de sprijin care au fost furnizate.
- Organizarea a 3 focus-grupuri regionale: Chișinău (22 noiembrie), Cahul (16 decembrie), Ungheni (29 decembrie 2022), la care au participat reprezentanți ai APL, CPTR, OSC, refugiați cu dizabilități și membri ai familiilor acestora. 
2. Analiza documentelor și actelor normative
- Analiza cadrului legal în domeniu, în particular: Hotărârile Guvernului, deciziile Comisiei pentru situații excepționale (CSE), ordinele Ministerului Muncii și Protecției Sociale, Ministerului Sănătății etc.
3. Analiza datelor cantitative colectate în baza adresărilor la linia fierbinte a CDPD 
Informațiile cantitative au fost analizate din baza de date a celor circa 210 de beneficiari ai proiectului CDPD „Îmbunătățirea mediului de protecție pentru refugiații ucraineni cu dizabilități în Republica Moldova”, realizat cu sprijinul Consiliului Norvegian pentru Refugiați (NRC). Persoanele refugiate au fost identificate atât în urma vizitelor directe în CPTR, precum și care au apelat singuri la linia fierbinte a CDPD: 08000 8800.
Limitele studiului
Studiul a avut drept scop primordial de a examina situația refugiaților cu dizabilități din Ucraina și cartarea provocărilor și mecanismelor de suport pentru ei. Nu au fost examinate în detaliu toate problemele generale legate de sistemul de protecție și suport pentru refugiați decât în măsura în care acestea vizează direct persoanele cu dizabilități. Studiul nu a urmărit prezentarea unor date cantitative. Au fost folosite datele administrative colectate în cadrul proiectului de suport pentru refugiați pentru a ilustra tendințele și a vizualiza sub aspect numeric necesitățile persoanelor refugiate cu dizabilități. 

1. [bookmark: _Toc125841168]Documentarea și înregistrarea
Atribuirea IDNP refugiaților. Agenția Servicii Publice ia la evidență străinii refugiați din Ucraina și le atribuie un cod de identificare personal (IDNP) la prezentarea unuia dintre următoarele documentele: a. pentru minori – certificatul de naștere, actul de identitate național (buletin/card de identitate), pașaportul; b. pentru maturi – actul de identitate național (buletin/card de identitate) sau pașaportul.[footnoteRef:11] Toate entitățile de drept public și privat, inclusiv persoanele fizice, care nu sunt conectate la resursele informaționale de stat, vor accesa informația privind numărul de identificare de stat (IDNP) al cetățenilor ucraineni de pe portalul https://dopomoga.gov.md. Codul IDNP este necesar pentru ca să interacționeze cu agențiile guvernamentale pentru: a utiliza serviciile guvernamentale, atunci când aplică pentru un loc de muncă, pentru înscrierea copiilor la grădiniță sau școală, la deschiderea unui cont bancar, pentru înregistrarea propriei companii etc. [11:  Pct. 2, Dispoziția CSE nr. 1 din 24.02.2022, cu modificările din ulterioarele dispoziții.] 

Protecția temporară. La ședința Guvernului din 18.01.2022 a fost aprobată Hotărârea Guvernului privind acordarea protecției temporare persoanelor strămutate din Ucraina[footnoteRef:12]. Aceasta prevede că persoanele care vor solicita protecție temporară vor obține un document de identitate, eliberat de MAI pe termen de un an. Datele privind beneficiarii de protecție temporară vor fi înregistrate în Sistemul informațional automatizat și vor putea fi accesate prin platforma de interoperabilitate MConnect. Aceasta va permite o gestionare mai eficientă a fluxurilor migraționale, legalizarea și monitorizarea refugiaților aflați pe teritoriul țării. Regulamentul prevede o monitorizare a faptului dacă persoanele s-au returnat în țara de origine, precum și stabilirea expresă a drepturilor la servicii și măsuri de cazare, asistență socială, medicală și de educație, asigurarea protecției împotriva abuzurilor, exploatării și discriminării. Aplicarea Regulamentului va începe din 1 martie 2023. [12:  Hotărârea Guvernului nr. 21 din 18.01.2023, publicată în Monitorul Oficial nr. 21-22 din 26.01.2023.] 

Majoritatea persoanelor cu dizabilități pe care le-am identificat sunt femei și au vârstă înaintată. Dintre toate persoanele cu dizabilități din Ucraina, care s-au adresat după suport la CDPD, 68% sunt femei și 32% sunt bărbați (Figura 1). Majoritatea refugiaților sunt de vârstă peste 65 de ani (46%), 32% sunt cu vârsta între 35-64 de ani, 10% dintre refugiați sunt cu vârsta între 18-34 de ani. 12% din refugiați au solicitat suport pentru copii cu dizabilități (Figura 2).
După tipul de dizabilitate. 55% sunt cu dizabilitate generală, afecțiuni cronice, 20% sunt persoane cu dizabilitate de mobilitate, 7% – dizabilitate psiho-socială sau intelectuală, 10% – dizabilitate de vedere și 5% – cu dizabilitate de auz (Figura 3).
[image: ]
Figura 1. Refugiați cu dizabilități din Ucraina care s-au adresat după suport la CDPD, distribuția pe sexe32%
68%


[bookmark: _Hlk125477521]Figura 2. Refugiați cu dizabilități din Ucraina care s-au adresat după suport la CDPD, distribuția pe vârste

Figura 3. Refugiați cu dizabilități din Ucraina care s-au adresat după suport la CDPD, distribuția pe tipul de dizabilitate (Notă: sunt posibile răspunsuri multiple) 

Majoritatea persoanelor cu dizabilități identificate nu este din regiunile de frontieră cu Republica Moldova, ceea ce presupune că nu se poate întoarce acasă atât de ușor și ar putea rămâne pe o perioadă mai îndelungată în țara noastră. Doar 35% dintre persoanele cu dizabilități sunt din Odessa, 26% – Nicolaev, 10% – Kiev, 5% – Zaporoje, 4% – Harkov etc. (Figura 4).

Figura 4. Refugiați cu dizabilități din Ucraina care s-au adresat după suport la CDPD, distribuția pe regiunile de unde au sosit
Problemele principale în legătura cu documentarea au constat în lipsa unor acte de identitate/de stabilire a dizabilității sau de expirare a acestora. 3,4% dintre adresările după suport către CDPD în această perioadă au fost în legătură cu problemele legate de documentare. Persoanele care au venit în primele luni ale războiului nu au avut timp să pregătească și să ia cu ei toate actele de identitate. De asemenea, în alte cazuri, pe parcursul șederii în Republica Moldova a expirat termenul pentru acte și persoanele urmau să se adreseze la Ambasada/Consulatul Ucrainei sau să se întoarcă pentru o perioadă în Ucraina, pentru reperfectarea acestora. Unii refugiați nu au avut probleme cu documentarea. Au avut cu ei toate actele: pașaport, certificat de dizabilitate etc.
Persoanele cu dizabilități întâmpină dificultăți în accesarea serviciilor Ambasadei Ucrainei la Chișinău și Consulatului din Bălți. Este complicat ca persoana să ajungă până la Chișinău din localitățile îndepărtate din republică. De asemenea, persoana trebuie să vina de două ori, pentru a depune actele și apoi pentru a le ridica. Organizațiile persoanelor cu dizabilități din Moldova au oferit de mai multe ori suport în asigurarea cu transport pentru refugiații cu dizabilități pentru a veni la ambasada Ucrainei. O altă dificultate este că pentru perfectarea actelor se percepe o taxă consulară de 140$, care este o sumă semnificativă.
Cele mai multe dificultăți au fost identificate la cetățenii statelor terțe, care au avut reședință în Ucraina, unii având chiar și proprietăți, dar dețin cetățenia altor state post-sovietice (Federația Rusă, Republica Moldova, Armenia etc.). Aceste persoane au raportat dificultăți la traversarea frontierei cu UE și, din acest motiv, au rămas pe teritoriul Republicii Moldova. O familie a fost oprită în drum spre Germania și i s-a refuzat intrarea pe teritoriul UE unei persoane, care fiind căsătorită cu un ucrainean, are copil mic cu dizabilități. O persoană cu dizabilități de auz care are cetățenie rusă, dar a avut reședință de mulți ani în Ucraina, a fost reținută pentru câteva zile în arest în Ucraina, apoi a ajuns în Chișinău. Conform datelor UNHCR, 97% dintre persoanele refugiate sunt ucraineni.[footnoteRef:13]  [13:  https://data.unhcr.org/en/dataviz/250?sv=0&geo=680. ] 

Procesul de traversare a frontierelor nu a prezentat dificultăți pentru majoritatea refugiaților cu dizabilități. În cadrul interviurilor ei au comunicat că i-a ajutat prezența unui număr mare de voluntari care au oferit transport, alimentație, ajutor la cazare, informare etc., în special în lunile martie-aprilie 2022.
În primele luni, refugiații ajungeau la frontieră cu transportul de evacuare, organizat din zonele de conflict, cu transportul propriu sau închiriat. Mulți refugiați nu știau exact unde vor ajunge în Moldova, nu aveau aranjamente prealabile și au fost ghidați de voluntarii de la frontieră. Unii refugiați au plătit din banii proprii serviciile de transport până la frontieră cu Republica Moldova în sumă de până la 450 USD. Începând cu luna iunie 2022, refugiații au ajuns în Moldova, în special, cu transportul public. 
Pentru informație refugiații s-au bazat pe linia fierbinte guvernamentală. Linia de suport informațional 0 800 800 11, alături de https.dopomoga.gov.md, este o sursă de bază de informație și cel mai important ca această linie să ofere suportul corespunzător pentru persoanele cu dizabilități.
Lipsește un mecanism de identificare și evidență a persoanelor cu dizabilități. Structurile teritoriale de Asistență Socială nu totdeauna cunosc informația completă despre persoanele care se află pe teritoriu lor. Nu avem o reprezentare geografică exactă a locului în care se află refugiații în Moldova. Autoritățile locale în general dispun de date despre numărul de persoane refugiate aflate pe teritoriul lor, inclusiv persoane cu dizabilități, totuși acestea nu au fost încă agregate. Ar fi binevenit să fie îmbunătățit mecanismul de identificare a persoanei cu dizabilități odată cu înregistrarea pentru statutul de protecție temporară și atribuirea codului IDNP. 
 Evaluarea necesităților refugiaților cu dizabilități din Ucraina



2. [bookmark: _Toc125841169]LoCUINȚĂ
Majoritatea refugiaților stau în locuințe închiriate sau la rude. Conform datelor UNHCR 43% dintre refugiați se află la rude (cunoscuți), iar 22% închiriază o locuință. Doar 4% se află în centrele de plasament pentru refugiați (CPTR)
La 27 decembrie 2022, erau active 67 de CPTR cu o capacitate totală de circa 4100 locuri.[footnoteRef:14] (Figura 5). Din februarie 2022 au fost deschise 130 de centre provizorii și centre de plasament temporar al refugiaților (CPTR), care au avut o capacitate totală de cazare de peste 10 000 de persoane. În total, până în luna august 2022, în aceste centre au fost cazate peste 65 000 de persoane. Persoanele refugiate din Ucraina sunt cazate gratuit în cadrul Centrelor, precum și au acces la facilitățile pe care le pot oferi acestea, inclusiv accesul la internet.[footnoteRef:15] Conform datelor Guvernului, costul mediu de cazare a unei persoane este de 130 lei per zi.[footnoteRef:16]  [14:  https://reliefweb.int/report/moldova/moldova-refugee-accommodation-centre-rac-weekly-needs-monitoring-update-27122022-enro. ]  [15:  https://gov.md/sites/default/files/raport_de_activitate_cugc_15.09.2022.pdf. ]  [16:  Nota informativă la proiectul Hotărârii Guvernului: https://cancelaria.gov.md/sites/default/files/document/attachments/771.pdf. ] 

Se consideră că refugiații sunt concentrați în special în jurul orașelor mari, cum ar fi Chișinău, Bălți, Cahul etc. În Chișinău sunt concentrate 33% din centrele funcționale și 51% din numărul total de persoane plasate. 
A fost creată, suplimentar, o rețea de centre provizorii în zona de frontieră. În perioada 24.02 – 19.06.2022, în Centrele provizorii din gestiunea Ministerului Afacerilor Interne au fost înregistrați 8.788 de străini.[footnoteRef:17] [17:  Dispoziția CSE nr. 27 din 21.06.2022. Raportul privind necesitatea prelungirii stării de urgență.] 

Activitatea CPTR are loc în baza Ordinului MMPS nr. 21 din 26.02.2022 cu privire la aprobarea Regulamentului de organizare și funcționare a Centrului de plasament temporar pentru refugiați și normele de personal și cheltuieli.[footnoteRef:18] Înființarea unui CPTR se face prin ordinul ANAS în urma unui demers al organizațiilor solicitante. Subiecții care au dreptul să creeze centre de plasament temporar pentru refugiați sunt: [18:  https://www.anas.md/wp-content/uploads/2022/03/Ordin26022022.pdf.] 

Structurile Teritoriale de Asistență Socială (STAS)
Întreprinderile de stat
Societățile cu capital majoritar de stat
Organizațiile necomerciale
Instituțiile publice din subordinea Autorităților Publice Centrale (APC)
Autoritățile Publice Locale de nivelul I

Figura 5. Informație despre CPTR. Sursa: ANAS[footnoteRef:19] [19: https://www.anas.md/wp-content/uploads/2022/12/REACH_MDA_Factsheet_RAC-Weekly-Needs-Monitoring_2022-12-12_RO.pdf ] 


Conform datelor care ne-au fost oferite de ANAS, în luna decembrie 2022, în cadrul rețelei de CTPR erau 112 persoane cu dizabilități, ce constituie 4,1% din numărul total de persoane plasate. 11% dintre rezidenți sunt persoane cu vârsta peste 65 ani.[footnoteRef:20] [20: https://www.anas.md/wp-content/uploads/2023/01/REACH_MDA_Factsheet_RAC-Weekly-Needs-Monitoring_2022-12-27_RO-1.pdf ] 

De la începutul războiului, mecanismul de coordonare a rețelei CPTR și plasare a persoanelor nu a atras îndeajuns atenție necesităților persoanelor cu dizabilități. Persoanele cu dizabilități de auz au fost plasate în locația oferită de Asociația Surzilor din Moldova. Persoanele cu dizabilități locomotorii sunt plasate preponderent la Centrul de plasament pentru persoane vârstnice și cu dizabilități Chișinău, la CPTR Greblești (Strășeni) sau la alte centre, la o distanță mare de infrastructură. Deși accesibilitatea clădirilor acestor centre s-a îmbunătățit pe parcursul anului 2022, din cauza localizării CPTR, persoanele cu dizabilități au acces redus la transport și respectiv la servicii medicale, educație, servicii de suport și opțiuni de integrare în comunitate. 
Este de remarcat faptul că Moldova este o țară cu inegalități semnificative între zonele urbane si rurale. Prin urmare, zona de cazare a refugiaților va avea un impact semnificativ asupra tipurilor și nivelului de asistență, pe care o vor putea primi de la guvern, cât și de la alți actori umanitari.[footnoteRef:21] [21:  https://reliefweb.int/report/moldova/moldova-needs-assessment-older-ukrainian-refugees-14-september-2022. ] 

Persoanele cu dizabilități din CPTR, în multe cazuri, nu au ales centrul unde au fost plasați, au sunat la linia fierbinte și au fost trimiși la un centru anume. Se aplică un grafic de serviciu a CPTR, câte două zile pe săptămână, și refugiații care se adresau erau direcționați la aceste centre. În unele cazuri, persoanele au schimbat centrul de plasament pentru că nu erau mulțumiți de condițiile din primul CPTR. 
Persoanele cu dizabilități din Ucraina se confruntă cu un nivel redus de accesibilitate atât a clădirilor CPTR, dar și a locuințelor private. Din cauza inaccesibilității, refugiații au fost nevoiți să schimbe mai multe locații pentru a găsi o locație mai accesibilă sau sunt constrânși să stea în anumite centre pentru că oferă un minim de accesibilitate, deși îi dezavantajează din alte puncte de vedere. 46% dintre CPTR se aflau în instituții de învățământ sau cămine studențești, 17% – în instituții specializate.
Studiul Help Age, de asemenea, confirmă că CPTR sunt, de obicei, deschise în clădiri reutilizabile, care au fost instituții de învățământ, instituții specializate (de exemplu, pentru persoane cu dizabilități), hoteluri sau cămine pentru studenți. Prin urmare, există o variabilitate substanțială în ceea ce privește adecvarea lor pentru sejururi mai lungi, de exemplu, este posibil să nu aibă o bucătărie accesibilă sau suficiente toalete. De asemenea, unele persoane în vârstă s-au plâns că le este greu să urce pe scări (întrucât camerele lor sunt la etajele superioare) sau că au probleme în utilizarea facilităților din baie (au doar cadă, dar au probleme la articulații, așa că nu o pot accesa).[footnoteRef:22] [22:  Moldova Needs Assessment of Older Refugees, 14 September 2022, Help Age https://reliefweb.int/attachments/46ef0a9b-062c-4de4-b993-03c09ba17d95/Moldova%20-%20Needs%20Assessment%20of%20Older%20Refugees%20-%2014%20September%202022.pdf. ] 



Doamna A. (Nikolaev): „Mi s-a propus să trec în alt centru ce are condiții mai bune, e mai cald, dar am refuzat, pentru că acolo sunt scări la etajul 1. Și eu nu pot urca scările”.

Persoanele îngrijite la pat, persoanele cu dizabilități mintale, copiii cu dizabilități au cerințe speciale față de condițiile de cazare, care trebuie luate în considerație în CPTR. Ei nu pot să se afle împreună cu alte persoane în camere, decât cu membri apropiați de familie. Nu pot să stea în camere supraaglomerate. Conform datelor ANAS, în CPTR, sunt ocupate 66% din locurile disponibile. În cadrul vizitelor de monitorizare în CPTR administrația a menționat că aproape toate camerele sunt ocupate, iar locuri disponibile sunt doar împreună cu alte persoane/familii, în aceeași odaie.
În CPTR sunt condiții de bază de comoditate. Dar copiii mici, persoanele în etate, persoanele cu dizabilități de mobilitate, de vedere, au necesități speciale legate de acces la servicii de apă și sanitație, care ar trebui luate în considerație. 
Refugiații din CPTR spun că au condiții minime: e cald, nu plătesc pentru cazare, sunt hrăniți de 2 ori pe zi, au apă caldă, WC, duș. La unele CPTR au fost instalate bare de suport, scaune în duș, pentru persoanele cu dizabilități de mobilitate, care facilitează accesul la WC și duș. Totuși, în cadrul unor CPTR vizitate, aflate în cămine studențești, am constatat că este un singur duș la parter, folosit de toți pe baza unui grafic. Rezidenții s-au plâns că e dificil accesul la apă caldă/duș, iată de ce majoritatea fac baie în camere. La etaj 2 sunt încălzitoare la robinete, dar ele nu fac față. Copii mici nu pot fi duși la baia comună de la parter (folosită de circa 50 persoane plasate în centru) din considerente igienice. De asemenea, persoanele intervievate cred că perioada de iarnă va fi dificilă pentru copii, deoarece, urcând pe scări după baie, pot răci. 
Persoanele preferă să stea în comunitate, dar nu sunt în stare să achite costurile pentru închiriere și servicii comunale. Persoanele care stau în locuințe închiriate se confruntă cu dificultăți semnificative în perioada de iarnă pentru plata serviciilor pentru sursele energetice. Din numărul total de persoane care au apelat la suportul CDPD, 4% au solicitat asistență pentru identificarea unui loc de trai sau îmbunătățirea condițiilor de locuit. Unele persoane au solicitat să fie ajutate să fie plasate în CPTR pentru că nu vor fi în stare să achite serviciile pentru perioada rece a anului. 
Conform raportului Help Age, 27% dintre persoanele în vârstă chestionate, care locuiesc în comunitate, au raportat că plătesc chirie pentru cazarea lor. Trebuie remarcat faptul că acest lucru nu poate fi aplicat pentru cei care locuiesc în apartamente închiriate. Unii dintre cei (14%) care trăiesc cu rudele sau prietenii plătesc și ei chirie. În plus, 20% dintre persoanele în vârstă, cazate în comunitate au raportat că nu pot plăti chiria. În unele cazuri, acest lucru poate duce la omiterea plăților, iar în alte cazuri, persoanele în vârstă ar prefera să contribuie pentru achitarea locuinței prietenilor sau membrilor familiei care îi găzduiesc, dar le lipsesc resurse materiale pentru a putea face acest lucru.[footnoteRef:23] [23:  Moldova Needs Assessment of Older Refugees, 14 September 2022, Help Age. https://reliefweb.int/attachments/46ef0a9b-062c-4de4-b993-03c09ba17d95/Moldova%20-%20Needs%20Assessment%20of%20Older%20Refugees%20-%2014%20September%202022.pdf. ] 

CPTR nu mai sunt o soluție de plasament temporară, deoarece majoritatea persoanelor se află aici pentru o perioadă îndelungată, unele chiar de la sosirea în Moldova. CPTR sunt o opțiune de lungă durată de plasament pentru persoanele refugiate. Durata medie de ședere pentru 89% dintre persoane în CPTR depășește 3 luni. Multe dintre ele se află aici de la sosirea în Moldova.
Din acest motiv, rețeaua centrelor de plasament pentru grupurile vulnerabile ar trebui regândită, astfel ca aceste centre să ofere servicii mai bune (cazare, alimentație, apă și sanitație), clădirile să fie mai accesibile persoanelor cu dizabilități, să fie amplasate în locații care să ofere acces la transport public, la servicii din comunitate, educație, angajare, servicii medicale etc. Alternativ ar trebui analizată posibilitatea suportului pentru închirierea de locuințe în comunitate pentru grupurile vulnerabile.
Procedura de finanțare din bugetul de stat a cheltuielilor CPTR administrate de organizații necomerciale este prea greoaie, din care motiv mai multe organizații necomerciale au renunțat la cooperarea cu MMPS și se bazează pe suportul din partea organizațiilor internaționale și donatorilor proprii. 
CPRT beneficiază de suportul organizațiilor internaționale și MMPS/ANAS. În cadrul interviurilor realizate, ni s-a comunicat că procedura de finanțare a activității centrelor pentru refugiați este greoaie, multe ONG-uri au renunțat de a solicita compensarea cheltuielilor, deși continuă să cazeze refugiați încercând să se descurce din cont propriu. În prezent majoritatea cheltuielilor de întreținere a acestor centre sunt acoperite din proiecte și de organizații internaționale, în special cheltuielile de salarizare a personalului centrelor. Durează circa 2 luni până MMPS rambursează cheltuielile suportate de CPTR. În luna decembrie 2022, Comisia pentru Situații Excepționale a aprobat alocări financiare pentru CPTR pentru perioada octombrie-septembrie 2022[footnoteRef:24]. În această listă figurează doar 5 ONG-uri, deși, conform informației publicate în buletinele săptămânale, 14 CPTR sunt gestionate de ONG-uri, instituții religioase și alte organizații private.   [24:  Dispoziția CSE nr. 53/05.12.2022, modificată prin dispoziția nr. 55 din 22 decembrie 2022. https://gov.md/sites/default/files/document/attachments/modificat_dispozitia_cse_nr._53_d_55.pdf. ] 

Anumite costuri legate de întreținerea CPTR, au fost preluate progresiv de către organizații internaționale/ONG, cum ar fi programele de alimentație, achitarea serviciilor comunale, asigurarea cu produse igienice, renovările etc.
Centrele-plasament sunt asigurate gratuit cu hrană prin intermediul Programului Alimentar Mondial și CRS, Caritas, Solidarite International, AAR Japan, care au asigurat distribuirea a peste 1 517 580 de mese calde pentru persoanele refugiate din Ucraina. Toate serviciile alimentare se bazează în principal pe catering, prin contractarea prestatorilor locali de servicii de alimentație publică.
Pentru Centrele de plasament temporar pentru refugiați, create de întreprinderile de stat, societățile cu capital majoritar de stat și organizațiile necomerciale, cu aprobarea din partea ANAS, MMPS acoperă următoarele costuri, în baza raportării detaliate și aprobării de către Ministerul Muncii și Protecției Sociale[footnoteRef:25]: [25:  Pct. 3, Dispoziția CSE nr.3 din 27.02.2022.] 

1) obiecte de igienă personală, măști de protecție, dezinfectant; scutece, lapte praf pentru sugari; condiții pentru pregătirea și/sau servirea hranei, produse alimentare sau servicii de catering.
2) cheltuieli de personal în limita sumei de 4250 lei per angajat cu normă deplină pe lună.
3) cheltuieli ce țin de impozitele cauzate nemijlocit de activitatea Centrelor de plasament temporar pentru refugiați; 
În scopul acoperirii costurilor de funcționare a CPTR, create de instituțiile publice din subordinea autorităților publice centrale, întreprinderile de stat, societățile cu capital majoritar de stat și organizațiile necomerciale, în limita Normelor de cheltuieli, MMPS achiziționează servicii de asigurare prin utilizarea procedurii de negociere fără publicarea prealabilă a unui anunț de participare, conform prevederilor art. 56 alin. (1) lit. b) al Legii nr. 131/2015 privind achizițiile publice.[footnoteRef:26] [26:  Pct. 8, Dispoziția CSE nr.18 din 28.04.2022.] 

Începând cu data de 30 martie, în scopul evitării riscurilor legate de traficul de ființe umane, nu este permisă cazarea organizată a refugiaților în centre fără înștiințarea ANAS. Centrele neaprobate, care vor funcționa fără înștiințarea Agenției Naționale Asistență Socială, vor fi închise din oficiu.
Încetarea sau sistarea activității Centrelor de plasament temporar pentru refugiați a căror creare a fost aprobată de către ANAS se dispune prin act administrativ al conducătorilor entităților sau structurilor cu drept de creare, cu notificarea ANAS.[footnoteRef:27] [27:  Dispoziția CSE nr. 12 din 25.03.2022.] 

O provocare majoră pentru CPTR este achitarea facturilor pentru perioada rece a anului. În acest scop prin Dispoziția CSE[footnoteRef:28] se interzice, pe perioada rece a anului, debranșarea Centrelor de plasament temporar pentru refugiați de la serviciile comunale. Facturile pentru serviciile comunale și alte cheltuieli generate nemijlocit de activitatea CPTR, efectuate în perioada rece a anului și autorizate de ANAS, pot fi achitate de UNHCR prin ACTED în limita asistenței de 13 00 000 USD pentru lunile noiembrie și decembrie 2022, precum și de către OIM în limita asistenței de 450 000 USD pentru lunile ianuarie-martie. [28:  Dispoziția CSE nr. 55 din 22.12.2022.] 

Probleme cu datele statistice despre locul aflării persoanelor cu dizabilități, inclusiv despre cele plasate în CPTR. ANAS și UNCHR în rapoartele periodice nu publică numărul persoanelor cu dizabilități care sunt plasate. 
Moldova Refugee Accommodation Centre (RAC) Weekly Needs Monitoring, publicat de ANAS, UNHCR, REACH, nu conține informația despre numărul/procentul persoanelor cu dizabilități plasate în aceste centre. Singura informație publicată, încă din luna martie 2022 este procentul centrelor care au raportat că au persoane cu dizabilități. Acest procentaj a crescut progresiv de la 20% în luna martie 2022[footnoteRef:29], la 30% în luna iulie[footnoteRef:30] și a ajuns la 42% în decembrie 2022.[footnoteRef:31]  [29:  https://www.anas.md/wp-content/uploads/2022/10/Round-01.-REACH_MDA_Factsheet_RAC-Weekly-Needs-Monitoring_2022-03-14_RO.pdf. ]  [30:  https://www.anas.md/wp-content/uploads/2022/10/Round-17.-REACH_MDA_Factsheet_RAC-Weekly-Needs-Monitoring_2022-07-11_RO.pdf. ]  [31:  https://reliefweb.int/report/moldova/moldova-refugee-accommodation-centre-rac-weekly-needs-monitoring-update-27122022-enro. ] 

Se recomandă ca raportul RAC Weekly Needs Monitoring să conțină date despre persoanele cu dizabilități dezagregate pe raioane, femei – bărbați și tipul de dizabilitate.
[bookmark: _Hlk125662231]Conform recomandărilor Comitetului ONU pentru persoanele cu dizabilități, toate părțile implicate să se asigure că fondurile internaționale nu sunt investite în reconstruirea, extinderea sau renovarea instituțiilor rezidențiale de îngrijire a persoanelor cu dizabilități, ci sunt în schimb direcționate către dezvoltarea unor soluții de viață independentă care vizează renovarea și crearea unei comunități accesibile (servicii și facilități de sprijin, servicii la domiciliu, suporturi personalizate, inclusiv locuințe la prețuri accesibile în comunitate, în condiții de egalitate cu ceilalți).[footnoteRef:32]
 [32:  UN CRPD Committee 27th Session Report. https://www.ohchr.org/sites/default/files/documents/hrbodies/crpd/statements/2022-09-09/Situation-of-persons-with-disabilitie-in-Ukraine-in-CRPD-27th-session-Report.docx. ] 


3. [bookmark: _Toc125841170]Venituri și Accesul la Muncă
Veniturile și accesul la muncă sunt în topul problemelor cu care se confruntă refugiații ucraineni în Moldova. Conform datelor UNHCHR, ajutorul bănesc (56%), ajutorul material (25%) și angajarea (21%) sunt printre cele mai importante nevoi ale refugiaților (Figura 6).[footnoteRef:33] [33:  Profiles, Needs & Intentions of Refugees from Ukraine (Mai-August 2022). https://data.unhcr.org/en/dataviz/250?sv=0&geo=680. ] 


[image: ]
Figura 6. Cele mai importante nevoi ale refugiaților ucraineni aflați în Moldova. Sursa: UNCHR 
Prin dispoziția CSE, pe perioada stării de urgenta, prin derogare de la Capitolul IV al Legii nr. 200/2010 privind regimul străinilor in Republica Moldova, cetățenii ucraineni au dreptul de a munci pe teritoriul Republicii Moldova fără obținerea dreptului de ședere provizorie în scop de muncă.[footnoteRef:34] Angajarea cetățenilor ucraineni se face în baza contractului individual de muncă pe durată determinată, pentru perioada stării de urgență, cu notificarea obligatorie, în termen de până la 5 zile de la data încheierii contractului, a Agenției Naționale a Forței de Muncă de către angajator, cu prezentarea în format electronic sau pe hârtie a următoarelor acte: a. copia actului de identitate a cetățeanului ucrainean; b. copia contractului de muncă, întocmit conform legislației aplicabile pentru cetățenii Republicii Moldova; c. informația privind codul numeric personal (IDNP) atribuit cetățeanului ucrainean. [34:  Pct. 7, Dispoziția CSE nr.4 din 01.03.2022.] 

Circa 1% din numărul total al cetățenilor ucraineni aflați în Republica Moldova este angajat oficial. Conform datelor ANOFM, până la 19.01.2023, au fost primite notificări de la agenții economici despre angajarea a 959 cetățeni din Ucraina, dintre care 696 femei și 253 bărbați. Cei mai mulți cetățeni ucraineni sunt angajați în: Chișinău (720), UTA Găgăuzia (40), Bălți (33), Ungheni (23),Cahul (18). Conform notificărilor angajatorilor, cetățenii din Ucraina au ocupat locuri de muncă în următoarele profesii, meserii: programator, inginer, cusător, vânzător, vânzător-consultant, bucătar, chelner, medic, educator, montator subasamblare, infirmier, operator în sectorul de producere, agent servicii client, manager diverse domenii, operator introducere date. Circa 220 angajatori și-au arătat disponibilitatea de a încadra în muncă cetățeni ucraineni, declarând circa 2080 locuri de muncă vacante, disponibile pentru aceste persoane. Peste 570 cetățeni ucraineni s-au înregistrat în evidențele subdiviziunilor teritoriale din subordinea ANOFM pentru a primi suport la angajare.[footnoteRef:35] [35:  https://www.anofm.md/index.php/ro/node/20103. ] 

Programul de asistență financiară este gestionat de UNHCR prin intermediul partenerilor săi, Catholic Relief Services (CRS), Caritas Moldova și Diaconia. Obiectivul său este de a oferi asistență financiară de urgență persoanelor care au fugit din Ucraina și care locuiesc în prezent în Moldova. Sunt eligibile pentru program familiile care au fugit din Ucraina la data de 24 februarie 2022 sau după această dată. Acestea pot fi cetățeni ucraineni sau cetățeni ai altor țări care au avut reședința în Ucraina și care în prezent locuiesc în Republica Moldova. Interviul de verificare are loc cu prezența fizică pentru toți membrii familiei la cel mai apropiat dintre cele șapte Centre de înscriere din republică. Persoanele cu dizabilități, cu mobilitate limitată, în etate sau cu afecțiuni medicale grave, care nu se pot deplasa la un Centru de înscriere, pot apela linia de Suport financiar: 0 800 10823.
Sunt eligibile pentru asistență familiile și persoanele cu următoarele caracteristici:
Familia cu una sau mai multe persoane în întreținere;
Familia cu un singur părinte;
Familia condusă de un copil (sub 18 ani);
Familia cu un copil neînsoțit sau separat;
Familia condusă de o persoană în vârstă (peste 60 de ani);
Familia cu una sau mai multe persoane cu nevoi speciale, inclusiv: persoană cu dizabilitate, femeie însărcinată, persoană cu o afecțiune medicală gravă, femeie în situație de risc, persoană cu nevoi de protecție juridică și fizică, persoană LGBTI.

Suportul financiar se acordă în sumă de 2200 lei lunar pentru o persoana. La această sumă, în perioada noiembrie-martie, s-a adăugat un supliment lunar de 700 lei de persoană pentru cheltuielile din perioada rece a anului. În decembrie 2022, de programul de asistență financiară UNHCR beneficiau 60 408 refugiați din Ucraina. Dintre aceștia 68% sunt femei și 21% – persoane în etate.[footnoteRef:36]  [36: https://reliefweb.int/attachments/945f074b-a955-4cbc-9bb3-aec92b3e821b/UNHCR_%20CWG%20meeting_Cash%20Programme%20for%20refugees.pdf.] 

Aproape toate persoanele cu dizabilități care au participat la interviuri au menționat că nu sunt angajate în câmpul muncii. Motivul invocat a fost că nu pot munci din cauza dizabilității sau că sunt nevoiți să îngrijească de copii mici, membri ai familiei care sunt cu dizabilitate sau în etate. Alții au spus că au încercat să găsească de lucru, dar nu au reușit. Unele persoane cu dizabilități, care intenționează să rămână pentru o perioadă mai mare de timp în Moldova, doresc să se angajeze, dar locurile de muncă existente nu sunt prea multe și nu corespund necesităților lor. De ex. la întreprinderea LEAR Ungheni trebuie să lucrezi în ture, munca e în picioare, ceea ce este foarte dificil pentru unele persoane cu dizabilități. Mulți angajatori întrebă dacă cunoaște limba română și refuză angajarea persoanei. 
Persoanele cu dizabilități se confruntă cu provocări suplimentare în angajarea în muncă. 1% dintre persoanele care s-au adresat la linia fierbinte CDPD a solicitat suport în căutarea locului de muncă. Refugiații se angajează mai ușor la munci manuale, unde nu sunt necesare studii superioare. O barieră este necunoașterea limbii române și a legislației Republicii Moldova. Persoanele cu dizabilități au provocări suplimentare legate de dizabilitate: vedere, auz, mobilitate etc. și se confruntă cu bariere precum: atitudinea angajatorilor, lipsa adaptării locurilor de muncă, a echipamentelor asistive, a unor servicii specializate de suport în angajare etc.
Suportul financiar lunar oferit prin programul UNHCR Cash Assistance (2200 lei lunar) este sursa principală de venit pentru majoritatea refugiaților cu dizabilități. Mărimea acestuia acoperă în general necesitățile minime de existență pentru o persoană, mai ales dacă locuiește în CPTR. Dar este important să ținem cont că refugiații cu dizabilități au deseori nevoie de cheltuieli majore ce țin de dizabilitate: echipamente asistive (bastoane, aparate auditive etc.), medicamente și consumabile medicale, servicii de transport. Aceste cheltuieli nu sunt acoperite prin nici un program național. 
Comparativ, pensia medie pentru dizabilitate în Republica Moldova în 2022 a constitui 2104 lei, iar pensia medie pentru limita de vârstă – 3164 lei.[footnoteRef:37]  [37:  https://cnas.gov.md/doc.php?l=ro&idc=244&id=6122&t=/Statistica/INFORMATIE-privind-beneficiarii-de-pensii-alocatii-sociale-de-stat-si-indemnizatii-adresate-familiilor-cu-copii-aflati-la-evidenta-Casei-Nationale-de-Asigurari-Sociale-la-situatia-de-01012023. ] 

Persoanele cu dizabilități primesc pensii sau alocații de dizabilitate din Ucraina. Transferat în lei moldovenești și cu aplicarea comisioanelor bancare, pensiile și alocațiile sunt foarte mici, între 1000-1500 lei. Refugiații le pot retrage prin intermediul unui card bancar. În unele cazuri, persoanele în vârstă, în special, nu primeau pensia pe card sau dețin carduri care nu sunt funcționale în Moldova.
Persoanele care sunt plasate în CPTR consideră că venitul lor acoperă minimul de existență și le este suficient, deoarece centrele acoperă cazarea, alimentația etc. Persoanele care stau la gazdă le este mult mai dificil să facă față cheltuielilor curente. Persoanele din Ucraina care au cetățenia altor state (Federația Rusă) au raportat dificultăți la obținerea altor drepturi pentru refugiații ucraineni (cum ar fi cash assistance). Mai mulți rezidenți din CPTR au menționat că ar dori să stea la gazdă, dar nu sunt în măsură să achite costurile chiriei. 
Majoritatea persoanelor au menționat că nu au acumulat noi datorii în Moldova, dar cu greu își pot acoperi necesitățile de bază, cum ar fi închirierea unui spațiu de locuit, plata serviciilor comunale și alte necesități suplimentare cum ar fi: achiziționarea de îmbrăcăminte, medicamente, echipamente asistive și alte costuri legate de dizabilitate.

Doamna V. (Kiev): „Bani nu îmi ajung, am fost nevoită să împrumut de la familia gazdă. Din produse aleg ce este mai ieftin, carne nu ne putem permite să cumpărăm”.

4. [bookmark: _Toc125841171]ACCES la servicii medicale și educaționale
Refugiații cu dizabilități din Ucraina pot beneficia de servicii medicale gratuite în Republica Moldova: prin dispozițiile CSE, au fost gradual stabilite categoriile refugiaților din Ucraina care beneficiază de asistență medicală, acordată de prestatorii de servicii medicale încadrați în sistemul asigurării obligatorii de asistență medicală:
b. în cazul în care întrunesc criteriile definiției de caz pentru COVID-19, precum și în cazurile de urgențe medico-chirurgicale, cheltuielile suportate de prestatorii de servicii medicale vor fi achitate din mijloacele financiare acumulate în fondurile AOAM, cu compensarea acestora din sursele bugetului de stat sau/și alte surse legal constituite. [footnoteRef:38]  [38:  Pct. 20, Dispoziția CSE nr. 2 din 25.02.2022.] 

c. femeile străine refugiate din Ucraina, cu vârsta cuprinsă între 18 și 55 ani, cheltuielile suportate vor fi achitate din mijloacele financiare transferate cu destinație specială în fondurile AOAM de către Fondul ONU pentru populație, în baza Acordului de parteneriat încheiat.[footnoteRef:39]  [39:  Pct.13, Dispoziția CSE nr. 14 din 14.04.2022.] 

d. serviciile medicale vor fi prestate copiilor refugiați din Ucraina (vârsta 0-18 ani), în temeiul acordului de parteneriat între Compania Națională de Asigurări în Medicină și Fondul Națiunilor Unite pentru Copii.[footnoteRef:40] [40:  Dispoziția CSE nr. 23 din 30.05.2022.] 

e. servicii de dializă incluse în Programul unic al asigurării obligatorii de asistență medicală, cheltuielile suportate vor fi acoperite de către Organizația Internațională pentru Migrație, Misiunea în Republica Moldova (OIM), în baza Acordului de parteneriat încheiat.[footnoteRef:41] [41:  Pct. 2, Dispoziția CSE nr. 32 din 08.08.2022.] 

Prestatorii de servicii medicale au fost obligați de a prezenta Companiei Naționale de Asigurări în Medicină (CNAM) rapoarte și facturi separate pentru serviciile medicale prestate cetățenilor străini refugiați din Ucraina, conform mecanismului stabilit de CNAM.
Raportul CSE prezintă informația despre asistența medicală gratuită acordată refugiaților în cadrul sistemului de sănătate al Republicii Moldova, în cazul urgențelor medico-chirurgicale, supravegherii medicale și asigurării continuității tratamentului maladiilor cu impact major asupra indicatorilor de sănătate publică. În perioada 24.02 – 20.06.2022 a fost acordată asistență medicală: – în cadrul asistenței medicale primare – 6.028 de pacienți refugiați, dintre care 2.401 copii; – în cadrul asistenței medicale urgente – 5.003 pacienți refugiați, dintre care 2.943 de copii. Au fost transportați pentru spitalizare – 2.091 de pacienți refugiați, dintre care 1.041 de copii; – în cadrul asistenței spitalicești: total adresări – 4.407 pacienți refugiați, dintre care 2.437 de copii (Chișinău – 3.021, raioane – 1.386); – au fost înregistrate 111 nașteri și 12 decese (pacienți internați); – realizate 605 de ședințe de dializă; – consultați/diagnosticați 271 de pacienți refugiați cu patologie oncologică; – depistate 89 de cazuri de infecție Covid-19.[footnoteRef:42] [42:  Raport consolidat privind necesitatea prelungirii stării de urgenţă pe teritoriul Republicii Moldova, Dispoziția CSE nr. 27 din 21.06.2022.] 

Conform Hotărârii Guvernului nr. 21 din 18.01.2023 privind acordarea protecției temporare persoanelor strămutate din Ucraina, pct. 26. „Beneficiarii de protecție temporară beneficiază de asistență medicală de urgență, asistență medicală primară și de examenul medical gratuit, din motive de sănătate publică, în cadrul instituțiilor medico-sanitare, conform listei serviciilor medicale stabilite de Ministerul Sănătății”. Instituțiile medico-sanitare prezintă CNAM rapoarte și facturi fiscale electronice separate pentru serviciile medicale, prestate beneficiarilor de protecție temporară, conform mecanismului stabilit de Ministerul Sănătății și CNAM. Cheltuielile suportate de către instituțiile medico-sanitare vor fi achitate din mijloacele financiare acumulate în fondurile asigurării obligatorii de asistență medicală, cu compensarea acestora din sursele bugetului de stat, în formă de transferuri cu destinație specială și/sau alte venituri sub formă de donații și/sau granturi.
Accesul la medicamente și servicii medicale de calitate, în mod evident, este cea mai importantă problemă cu care se confruntă refugiații cu dizabilități. Din toate persoanele cu dizabilități care s-au adresat după suport la CDPD, 30% au solicitat ajutor pentru procurarea de medicamente și produse medicale, iar 21% au cerut suport în accesul la consultanții medicale de specialitate. Aceste date sunt susținute și în constatările altor organizații. Studiul realizat de Help Age în septembrie 2022 indică că 29% dintre persoanele în etate nu sunt în stare să aibă acces deplin la medicamentele de care au nevoie, cel mai frecvent din cauza costurilor acestora.[footnoteRef:43] [43:  Moldova Needs Assessment of Older Refugees, 14 September 2022, Help Age. https://reliefweb.int/attachments/46ef0a9b-062c-4de4-b993-03c09ba17d95/Moldova%20-%20Needs%20Assessment%20of%20Older%20Refugees%20-%2014%20September%202022.pdf.] 

Sistemul de asigurare cu medicamente compensate din Republica Moldova acoperă într-o măsură mai mică necesitățile, comparativ cu sistemul din Ucraina. Din discuțiile cu refugiații, am aflat că în Ucraina există două sisteme paralele pentru furnizarea de medicamente pentru grupurile social-vulnerabile (în special pentru persoanele cu dizabilități, persoanele în etate), care acoperă aproape 90% din necesitățile acestora. 
1. Pentru toate categoriile de persoane care trebuie să beneficieze de medicamente există sistemul „Medicamente accesibile”. Este un sistem foarte flexibil prin care medicul de familie prescrie medicamente dintr-o listă foarte largă aprobată de Ministerul Sănătății, în baza carnetului medical al pacientului. Se eliberează rețete electronice, plasate în rețea, indicându-se disponibilitatea medicamentelor în farmacii. Medicamentele pot fi obținute la orice farmacie care are capacitatea tehnică de a face acest lucru, indiferent de locația sa. Pentru a face acest lucru, pe telefonul pacientului sunt trimise un ID de prescripție și o parolă. Dacă într-o farmacie convenabilă pacientului nu există un medicament prescris, farmacia îl poate înlocui, de comun acord cu pacientul, cu un medicament echivalent, cu condiția ca pacientul să plătească diferența de cost. Din experiența  gratuit pacienților din grupele 1 și 2, grupele 3 – pentru 50% din preț. Medicamentele care nu au legătură cu diagnosticul principal, dar prescrise în lista de reabilitare, se dau gratuit pacienților din grupa 1, pacienților din grupele 2 și 3 – pentru 50%. În acest caz, se eliberează rețete pe hârtie, pe care pacientul trebuie să le prezinte doar la farmacia desemnată. În absența medicamentului în farmacie, farmaciștii îl comandă. În mod normal, timpul de așteptare este de o săptămână.
Persoanele refugiate nu întâmpină dificultăți privind accesul la medicul de familie de sector, ei au dificultăți în accesul la consultații calitative la medicii specialiști și plata pentru medicamentele necesare pentru tratament. Refugiații au menționat că medicii de familie sunt foarte receptivi la fiecare adresare pentru consultare. Le oferă medicamente din lista medicamentelor compensate. Refugiații-pacienți întâmpină dificultăți, dacă au nevoie de medicamente speciale, care nu sunt compensate. Copiii au făcut vaccinarea prevăzută. De asemenea, sunt dificultăți ce țin de pansamentele care trebuie făcute o dată la câteva zile și e mai greu să cheme medicul acasă, acesta fiind foarte ocupat. 
D. (Odesa): „Am fost puși în sarcina medicilor de familie, dar nu știu dacă au un adaos la salariu sau doar muncă suplimentară cu noi”.

Persoanele refugiate sunt ajutate din fonduri private, cu medicamente, pansamente, echipamente medicale, în special de ONG-uri, biserici, voluntari. Există un suport din partea unor clinici medicale private: Centrul medical creștin „Emanuel” (care are o filială și la Cahul), Clinica „Galaxia” (Chișinău), Adventist Help (servicii stomatologice). Mai des solicită medicamente și consumabile medicale persoanele care urmează tratamente costisitoare, precum diabet, tensiune, cancer. 10% dintre persoanele care s-au adresat la CDPD au solicitat glucometru sau teste, 5% au solicitat tonometre. Într-un caz persoana a plecat din Ucraina după ce a început cursul de tratament pentru cancer și, refugiindu-se, a dorit să-l continue aici. De asemenea, se solicită proceduri de reabilitare. În unele cazuri refugiații au fost în căutarea suportului pentru achitarea operațiilor costisitoare: cataractă, operație la bazin, în cazul unor maladii care s-au manifestat pe parcursul aflării în Moldova. 
Refugiații din Ucraina au dreptul de a frecventa instituțiile educaționale din Republica Moldova. Prin Decizia CSE din martie 2022 se stabilește pentru toți copiii din familiile refugiate din Ucraina, indiferent de statutul de solicitant de azil, oportunitatea de a frecventa instituția de învățământ în calitate de audient, ceea ce presupune participarea la activitățile educaționale fără obligativitatea școlarizării, cu înregistrarea solicitantului într-un registru provizoriu. Instituționalizarea în instituția de învățământ preșcolar a copilului dintr-o familie refugiată din Ucraina poate fi admisă în funcție de sursele financiare bugetare alocate pentru anul 2022. Ministerul Educației și Cercetării, prin ordinul nr. 178 din 15.03.2022, a aprobat Instrucțiuni privind încadrarea în instituțiile de învățământ general din Republica Moldova a copiilor din familii refugiate din Ucraina. Studiile oferite studenților refugiați din Ucraina, cetățeni ai Ucrainei, se pot organiza fără taxă în limitele bugetelor instituționale, studenții refugiați din Ucraina vor putea fi înscriși în mobilitate în lipsa actelor confirmative privind studiile parcurse în instituțiile de învățământ superior frecventate anterior în Ucraina și fără prezentarea scrisorii de accept a Ministerului Educației și Cercetării.[footnoteRef:44] [44:  Pct. 12, Dispoziția CSE nr. 10 din 15.03.2022.] 

Guvernul a raportat că, până în luna iunie 2022, 6.069 de copii (2.298 cu vârstă preșcolară și 3.771 cu vârstă școlară) se află la evidența organelor locale de specialitate în domeniul învățământului. 648 de copii (până la 2 ani – 19; 3 ani – 131; 4 ani – 158; 5 ani – 187; 6 ani – 121; 7 ani – 32) sunt încadrați în 238 de instituții de educație timpurie, iar 294 de copii – în cadrul a 49 de instituții extrașcolare și 41 – în cadrul a 10 tabere de odihnă pentru copii.[footnoteRef:45] [45:  Raportul consolidat privind necesitatea prelungirii stării de urgență pe teritoriul Republicii Moldova, Dispoziția CSE nr. 27 din 21.06.2022.] 

În cadrul interviurilor realizate am constatat că copiii cu dizabilități refugiați sunt în majoritatea cazurilor împreună cu părinții și nu sunt integrați în sistemul educațional din Republica Moldova. Părinții consideră că copiii se vor integra mai greu în grădinițele sau școlile locale, din cauza dizabilității. 
Copiii care se află în CPTR participă la activitățile săptămânale organizate de diverse ONG-uri. Părinții ne-au informat că la aceste centre vin pedagogi, psihologi (Centrul Național de prevenire a abuzului față de copii CN PAC; Dorcas, Intersos Moldova), care organizează periodic diverse activități cu copiii, trezindu-le interesul foarte mult. Părinții au mărturisit că nu simt nevoia de a da copiii la grădiniță. 

5. [bookmark: _Toc125841172]ASISTENȚĂ 
Mecanismul de coordonare a asistenței pentru refugiați este condus de Centrul Unic de Gestionare a Crizei (CUGC) constituit în scopul coordonării situației legate de fluxul de refugiați din Ucraina.[footnoteRef:46] Centrul Unic de Gestionarea a Crizei (sub conducerea/coordonarea CSE) are misiunea de a desfășura măsurile necesare de gestionare promptă și oportună a fluxului de refugiați din Ucraina (primirea, cazarea și asigurarea tranzitului acestora, acumularea și gestionarea asistenței umanitare recepționate, generalizarea și difuzarea datelor și informațiilor pentru publicul larg), în vederea menținerii nivelului adecvat de stabilitate economico-socială a statului. CUGC îi revin următoarele sarcini: [footnoteRef:47] [46:  Dispoziția CSE nr. 3 din 27.02.2022.]  [47:  Procedurile de operare standard ale Centrul Unic de Gestionare a Crizei, Anexa nr. 3 la Dispoziția CSE nr. 13 din 31.03.2022.] 

1) conducerea, la solicitarea CSE, a acțiunilor umanitare, altele decât cele aflate în responsabilitatea autorităților/părților statului implicate în gestionarea situației umanitare; 
2) asigurarea fundamentării și elaborării deciziilor CSE, precum și de implementare a acestora, în domeniul de responsabilitate a CUGC; 
3) coordonarea și corelarea conceptuală a acțiunilor umanitare, întreprinse de structurile implicate; 
4) asigurarea nivelului necesar de interoperabilitate a structurilor/părților implicate, inclusiv cu partenerii externi; 
5) asigurarea managementului asistenței umanitare recepționate;
6) participarea la procesul de gestionare a fluxului de refugiați, prin studierea situației, generalizarea informațiilor și difuzarea datelor și informațiilor specifice situației; 
7) coordonarea procesului de informare a societății și mass-media despre evoluția evenimentelor;
8) cooperarea inter-instituțională, prin care se asigură aplicarea planurilor elaborate în acest scop; 
9) asigurarea controlului și reglării sistemice, prin care se asigură cunoașterea eficacității acțiunilor și măsurilor întreprinse, precum și adaptarea acestora în funcție de evoluția situației.

CUGC are mai multe Grupuri sectoarele, printre care Grupul de organizare logistică, alimentare și cazare, condus de MMPS, cu următoarele sarcini: de autorizare a centrelor de cazare, asigurare logistică a centrelor, administrare asistență (Figura 7). 
[image: ]
Figura 7. Structura Consiliului de coordonare operațională 

La nivel local, activitățile de asistență urmează a fi coordonate de Comisiile pentru Situații Excepționale ale APL de nivelul al doilea. Aceste comisii activează pe întreaga durată a stării de urgența și se vor întruni în termen de cel mult 24 ore de la fiecare ședință a Comisiei pentru Situații Excepționale pentru a adopta măsuri pentru asigurarea implementării deciziilor. De asemenea, Comisiile locale au fost împuternicite de a efectua analiza spațiilor ce pot fi utilizate pentru plasarea temporară a refugiaților și a informa despre aceasta CSE.[footnoteRef:48] [48:  Dispoziția CSE nr.5 din 02.03.2022] 

Agenția Națională de Asistență Socială (ANAS) a fost împuternicită de a superviza rețeaua CPTR. ANAS a aprobat crearea centrelor de plasament temporar și încetarea activității acestora, în baza regulamentului de activitate aprobat de MMPS. Structurile teritoriale de asistență socială au desemnat asistenții sociali comunitari și lucrătorii sociali pentru deservirea centrelor de plasament temporar. CSE a permis plasarea persoanelor străine refugiate din Ucraina în centrele de plasament din subordinea MMPS, în baza evaluării necesităților efectuate de asistenții sociali conform standardelor elaborate de ANAS.
Ministerul Finanțelor a alocat către autoritățile publice locale de nivelul I și II și Ministerului Muncii și Protecției Sociale resursele necesare pentru adaptarea și funcționarea obiectivelor de cazare în centrele de plasament temporar, în baza solicitărilor centralizate și prezentate de către Ministerul Muncii și Protecției Sociale. 
Guvernul a stabilit un spor salarial pentru angajații instituțiilor implicate în lucrul cu refugiații, în practică însă personalul care lucrează în teren este epuizat și motivat foarte puțin financiar. Conform Dispoziției CSE „Pe perioada stării de urgență personalul antrenat direct în procesul de gestionare a fluxului migrațional și de refugiați și asigurarea ordinii și securității publice conexe acestuia, personalul trecut la un regim special de activitate din cadrul Ministerului Afacerilor Interne, Ministerului Apărării, Ministerului Muncii și Protecției Sociale și din cadrul autorităților administrative și instituțiilor din subordinea acestora, precum și personalul din cadrul structurilor teritoriale de asistență socială, asistenții sociali și lucrătorii sociali antrenați în acest proces, beneficiază de sporul de compensare pentru munca prestată în condiții de risc sporit pentru sănătate, în corespundere cu art. 1391 al Codului muncii”.[footnoteRef:49] [49:  Pct. 6, Dispoziția CSE nr. 1 din 24.02.2022, cu modificările din ulterioarele dispoziții. ] 

Structurile teritoriale de asistență socială vor desemna asistenții sociali comunitari și lucrătorii sociali, pentru a oferi servicii de asistență umanitară pentru refugiați la Centrele provizorii pentru gestionarea fluxului de străini. Autoritățile publice locale, instituțiile publice, companiile cu capital de stat și organizațiile sindicale vor pune la dispoziția structurilor teritoriale de asistență socială obiectivele de cazare din subordine pentru crearea Centrelor de plasament temporar pentru refugiați.
Servicii de asistență personală pentru copiii refugiați cu dizabilități. Prin decizia prestatorului de serviciu, copiii cu dizabilități, refugiați din Ucraina, beneficiază de Serviciul social „Asistență personală” în baza certificatului de dizabilitate obținut în Ucraina, dacă întrunesc condițiile de eligibilitate stipulate în pct. 2 din Instrucțiunea privind modul de determinare a eligibilității pentru serviciul „Asistență personală”, aprobată prin Hotărârea Guvernului nr. 314/2012. Cheltuielile pentru prestarea Serviciului social „Asistență personală” sunt acoperite din mijloacele financiare alocate în cadrul Memorandumului de înțelegere semnat între Ministerul Muncii și Protecției Sociale și Fondul Națiunilor Unite pentru Copii. Prestatorul de serviciu asigură suportul necesar părinților/reprezentanților legali ai copiilor cu dizabilități, refugiați din Ucraina, la pregătirea documentelor/dosarului copilului pentru determinarea gradului de dizabilitate și depunerea/înregistrarea la structura teritorială a Consiliului Național pentru Determinarea Dizabilității și Capacității de Muncă.[footnoteRef:50] [50:  Pct. 8, Dispoziția CSE nr. 54 din 16.12.2022.] 

Organizațiile care oferă suport refugiaților ucraineni cu dizabilități pot fi divizate în câteva categorii.

Asistența oferită din partea organizațiilor internaționale nu răspunde în mod eficient necesităților persoanelor cu dizabilități refugiate. Cheltuielile legate de medicamente, produse medicale, îmbrăcăminte de sezon, interpretarea în limbajul semnelor, serviciile de suport (asistență personală, servicii pentru copii TSA) etc. nu sunt acoperite suficient de programele de asistență.
Asistența pentru refugiați, inclusiv suportul monetar oferit, trebuie să ia în calcul în mod obligatoriu necesitățile de acoperire a costurilor legate de dizabilitate, care sunt suplimentare costurilor curente de viață.
Persoanele refugiate care au apelat la CDPD au solicitat următoarele tipuri de asistență:
medicamente – 25% de cazuri;
îmbrăcăminte/încălțăminte de iarnă – 15%;
consultații medicale (medici specialiști) – 12%;
echipamente asistive și de mobilitate – 12%;
echipamente medicale – 6%;
produse igienice – 6%;
ajutor financiar – 6%;
produse alimentare – 5%.

Multe persoane cu dizabilități refugiate au nevoie de echipamente asistive legate de dizabilitate. Sunt puține organizații care oferă acest tip de suport și necesitățile nu sunt acoperite. 12% dintre persoanele care s-au adresat la CDPD după suport au solicitat diverse echipamente asistive: cărucioare, cadre de mers, bastoane, cârje, încălțăminte ortopedică etc. 7,5% au solicitat ochelari și 7,5% au solicitat aparate auditive. Aparatele auditive se acordă doar cetățenilor RM, conform listei de așteptare (pentru copii – 3 ani, pentru maturi – 7 ani). Pentru refugiați Guvernul RM nu acordă aparate auditive. ASRM primește aparate auditive din donații (în stări diferite, pot fi și uzate și de dimensiuni diferite), din care ar putea acorda și refugiaților, dacă se va potrivi aparatul respectiv la beneficiarul dat. Persoanele au solicitat cârje, cadre de mers, din cauza că starea lor de sănătate s-a înrăutățit. Au solicitat încălțăminte ortopedică de sezon. 
CPTR cu care am discutat, au menționat că au transmis în repetate rânduri la MMPS informația despre câte persoane au nevoie de bastoane, de ochelari, dar nu au primit nimic.
În perioada de iarnă s-a constatat că multe persoane au avut nevoie de îmbrăcăminte, încălțăminte de sezon. Mulți au plecat de acasă cu lucruri minime și nu au reușit să ia haine mai calde cu ei. Nu a fost identificat un mecanism eficient de asistență pentru refugiați care ar fi adresat pentru a acoperi acesta nevoie. 
Persoanele refugiate cu dizabilități au solicitat în mod frecvent suport în asigurarea cu transport. Persoanele cu dizabilității de mobilitate, părinții cu copii cu dizabilități au avut nevoie de servicii de transport specializat pentru a merge la medic, la farmacie, la ambasadă și pentru alte necesități personale, din cauza că transportul public interurban în Republica Moldova este complet inaccesibil.
Persoanele refugiate au solicitat ca transportul public urban să fie gratuit pentru cei cu dizabilități. 7% din adresările CDPD se referă la accesibilitatea transportului pentru refugiații cu dizabilități. 
Părinții copiilor cu dizabilități s-au adresat spunând că au nevoie de produse alimentare fără gluten. CPTR în care stau nu le asigură necesarul de mâncare fără gluten, așa că părinții sunt nevoiți să gătească singuri. Produsele sunt mai scumpe și pentru a respecta dieta, vesela trebuie să fie nouă, curată, neatinsă de produsele care conțin gluten. Este nevoie de veselă individuală pentru prepararea hranei din alimente fără gluten. 
Copiii cu autism au nevoie să frecventeze ședințele de terapie. Acestea sunt foarte costisitoare pentru ei, circa 7000 lei pe lună. Costurile în prezent sunt acoperite din sponsorizări particulare, de ONG-uri, dar nu se știe pentru cât timp acest fapt va fi încă posibil. Părinții au menționat că în Moldova, copiii cu deficiențe din spectrul autist pot beneficia de servicii de calitate înaltă, pe care în Ucraina nu le aveau.
Persoanele cu deficiențe de auz se bazează în mare măsură pe serviciile de interpretare în limbajul semnelor, oferite cu suportul Asociației Surzilor din Republica Moldova (ASRM). Unii au fost ajutați de Asociația Surzilor din Ucraina sau de alte persoane surde (inclusiv prin telefon) să ajungă până în Moldova. Pentru perfectarea documentelor, asistență medicală, depunerea actelor pentru ajutor financiar sau alt tip de suport persoanele cu deficiențe de auz au nevoie de suportul unui interpret de limbaj al semnelor. Costurile pentru aceste servicii au fost acoperite doar din resursele ASRM. 


6. [bookmark: _Toc125841173]SiguranțĂ și InTEGRARE
Refugiații cu dizabilități se simt în siguranță în Republica Moldova. Majoritatea însă este dispusă să plece înapoi în Ucraina, în special persoanele în etate, imediat ce condițiile din țara lor vor fi prielnice. O parte din persoane, în special din primele luni a războiului, a fugit din cauza operațiunilor militare, bombardamentelor, pentru siguranța familiei. Era dificil pentru ei să se coboare în adăposturi pe timp de noapte cu copii cu dizabilități sau persoane în etate. Copiii se speriau de la explozii. Mai ales pentru copiii cu autism, pentru persoanele în etate a fost foarte dificil. 
Alt grup de persoane, care a venit din lunile septembrie-decembrie 2022, a plecat pentru că nu avea apă, curent electric, încălzire. Aceste condiții făceau viața foarte dificilă pentru familiile unde există o persoană cu dizabilități, copil sau persoană în etate. 

Domnul D. (Odesa): „Rămân în Moldova pentru că sunt mai aproape de Ucraina. Vreau acasă mai repede, se termină războiul și merg”. 

Refugiații cu dizabilități consideră că, în general, în Moldova este bine. Majoritatea nu doresc să plece mai departe în UE. Ei apreciază că oamenii sunt buni, prietenoși, limba este un mare avantaj, că majoritatea vorbesc rusa. Aceasta este confirmat și de datele UNHCR[footnoteRef:51]: doar 18% dintre refugiați intenționează în timpul apropiat să plece în alt stat-gazdă, ceilalți doresc să rămână în Moldova (53%), să se întoarcă în Ucraina (9%) sau încă nu s-au decis (20%). [51:  https://data.unhcr.org/en/dataviz/250?sv=0&geo=680.] 

Doamna S. (Zaporojie): „În Moldova e ok. Nu avem probleme cu limba vorbită și există o asemănare culturală. Ne hrănesc, avem acoperiș, e cald, lumină”.
Persoanele refugiate cu dizabilități apreciază drept acceptabil nivelul de integrare în comunitatea locală. Principalele dificultăți semnalate sunt legate de accesibilitatea redusă a spațiului fizic al clădirilor, străzilor și a transportului.

Domnul A. (Vinița): „În Europa este mai bine, este mai incluzivă. Aș vrea să plec în Germania, dar aștept să merg împreună cu un prieten”.

[bookmark: _Toc125841174]COncluzii și Recomandări
A pune în aplicare principiile de respectare a necesităților persoanelor cu dizabilități în cadrul acțiunilor umanitare, așa cum sunt definite de Convenția ONU privind drepturile persoanelor cu dizabilități și standardele internaționale (precum IASC Guidelines on Inclusion of Persons with Disabilities in Humanitarian Action).
Colectarea sistematică a datelor și analiza acestora privind refugiații cu dizabilități din Ucraina ar trebui să fie consolidată, pentru a informa răspunsul umanitar, programa de intervenții prompte, elaborarea de politici și advocacy privind soluțiile durabile, luând în considerare dinamica fluxului de refugiați și schimbările contextului regional. 
Baza de date care urmează să fie constituită privind persoanele ce beneficiază de protecție temporară (în conformitate cu Hotărârea Guvernului nr. 21 din 18.01.2023) trebuie să conțină date despre refugiații cu dizabilități. 
Rapoartele statistice a MMPS/UNCHR ar trebui să includă date despre numărul persoanelor cu dizabilități, dezagregate pe sex, tipul de dizabilitate și regiune.
Este necesar de a examina îndeaproape practica altor state, care găzduiesc refugiați din Ucraina, în ce privește intervențiile și politicile pentru refugiații cu dizabilități, pentru a aplica bunele practici în contextul Republicii Moldova.
Asistența monetară ar trebui să fie majorată pentru persoanele în etate și cu dizabilități. Suportul monetar este modalitatea principală de suport și sursa de bază de venit pentru majoritatea refugiaților cu dizabilități din Moldova. Aceasta ar trebui să fie extinsă și susținută. De asemenea, ar trebui să se acorde un sprijin mai mare refugiaților în vârstă, cu dizabilități, care au probleme grave de sănătate și alte cheltuieli frecvente legate de dizabilitate. 
Este nevoie de a îmbunătăți sistemul de acces la asistența medicală specializată și la medicamentele gratuite/compensate pentru persoanele cu dizabilități și persoanele în etate refugiate. 
S-a demonstrat a fi o experiență pozitivă preluarea/implementarea de către ONG-uri a programului de alimentare a refugiaților, programul de suport monetar, achitarea serviciilor comunale pentru CPTR etc. La fel, ar putea fi preluate de ONG-uri și alte programe, precum: asigurarea cu medicamente, echipamente asistive și de mobilitate pentru persoanele cu dizabilități etc.
A îmbunătăți accesibilitatea rețelei centrelor de plasament pentru refugiați. A identifica din rețeaua existentă de centre acele locații în care s-ar putea investi sau de creat alte centre noi, care ar avea clădiri accesibile, condiții de cazare, precum și ar fi amplasate în zone cu acces la infrastructură, servicii medicale, muncă. 
Organizarea de instruiri pentru angajații autorităților centrale și locale implicate în activitatea cu persoanele cu dizabilități refugiate din Ucraina.
Fortificarea capacităților structurilor autorităților responsabile de coordonarea și oferirea asistenței pentru refugiații din Ucraina (ANAS, structurile teritoriale de asistență socială) prin angajarea personalului suplimentar și asigurarea unui nivel de salarizare corespunzător pentru munca cu refugiații. 
A extinde programul de compensare a costurilor de închiriere de locuințe pentru persoanele vulnerabile, în limitele costurilor de întreținere a unei persoane în CPTR (130 lei pe zi persoană/200 USD pe lună). 
A extinde programul de alimentare pentru a oferi posibilitate să beneficieze de ele și persoanele care locuiesc în familii, nu doar cele plasate în CPTR.
A asigura refugiații din familii vulnerabile cu abonamente sau cu dreptul de a circula gratuit în transportul public municipal.
Pentru integrarea în muncă, refugiații cu dizabilități au nevoie de servicii de suport în angajare: angajarea asistată pentru identificarea locului potrivit cu abilitățile persoanei, intermedierea cu angajatorul. 
E elabora o strategie de acoperire a costurilor legate de procurarea de îmbrăcăminte/ încălțăminte de sezon. O necesitate acută pentru refugiații cu dizabilități în această toamnă a fost asigurarea cu haine de iarnă. Ajutorul monetar oferit acoperă doar cheltuielile curente și este posibil ca în primăvară să se repete acest tip de solicitări. Una din soluțiile posibile ar fi acordarea unui supliment unic la ajutorul material, de exemplu, de 1500 lei per persoană în luna martie 2023.

Armata Salvării (Ungheni): vauchere pentru haine pentru copii, produse alimentare


FCPS (Criuleni)


Tony Hawks:echipamente asistive, reabilitare


OIM: plată pentru servicii de închiriere locuință (Bălți, Ungheni, UTAG, Cahul, Chișinău)


Demos (Edineț)


etc.


Emanuel, Clinica „Galaxia”, Adventist Help: consultații medicale gratuite


DORCAS, CN PAC (activități pentru copii)


CDPD: asitență juridică, suport individual în caz de urgențe


SOS Autism: servicii pentru copii ADA





CRC/UNCHR: ajutor financiar lunar


DIA: suport pentru persoane cu diabet


ASRM: suport pentru persoane cu deficiențe de auz


Humanity&Inclusion: suport sănătate mintală/psihologică

